Nyeste Skilderie af Kiøbenhavn, 1808-10-01
Jnden og udenlandske Efterretninger. Udenlandske Efterretninger. Udnævnte til Dannebrogsmænd. (Sluttet, see forrige Nr. Side 1606.) 9) Skieløber Ole Olsen Qveset af Søndenfieldske Bataillon, Hoffske Compagnie, udmærket sig den 25de April ved Kjelaasen, og den 18de Maji ved Jahren; i begge Affairer ved Raskhed, sandt Mod og Overlæg. 10) Vaabenmester Hanevold af Norske Jægercorps 3die Compagnie, udmærket sig den 14de April ved et Streiftog i Sverrig, under Lieutenant Hegges Commando, og den 5te Maji udi Affairen ved Opsahl i Rødenæs, ved uforsagt Mod og fortrinlig Overlæg, ved uforfærdet Mod og Raskhed. 11) Corporal Johansen af Nordenfieldske Jnf. Regiments Skarpskyttere, udmærket sig den 20de April ved Lund i Holand, og den 5te Maji ved Affairen i Rødenæs; i begge Affairer ved Raskhed, uforfærdet Mod, og saavel ved hans Exempel som ved Ord at opmuntre Mandskabet. 12) Skarpskytter Anders Hansen af Nordenfieldske Jnf. Regiments 3die Musqveteer=Compagnie, udmærket sig den 20de April ved Lund, og den 5te Maji ved Rødenæs, ved Raskhed, Mod og Koldsindighed. 13) Corporal Leeren af 1ste Trondhjemske Jnf. Regiments Skarpskytter-Division, udmærket sig den 1ste Maji ved Pladsen Kap og Mellem, ved uforfærdet Mod og Raskhed. 14) Grenadeer Tosten Johansen Hougen af 2det Tronhienske Regiment Bataillonen Ræder, 1ste Division, udmærket sig den 15de April ved Overfaldet paa Vermunden, var en af de første fremme og bidrog meget til Expeditionens gode Udfald 15) Grenadeer Halvor Andersen Meland, af samme Bataillons 4de Division, udmærket sig den 18de Maji ved Angrebet paa Jahren, omendskjøndt truffen af en Kugle som gav ham et saa stærkt Slag at han faldt om, reiste han sig strax og vedblev at opfylde sin Pligt. 16) Corporal Wetzel af den Aggerhusiske og Oplandske combinerede Grenadeer Bataillon Müller 1ste Division, udmærket sig den 18de Maji ved Angrebet paa Jahren, ved udmærket Conduite og Mod, samt ved at opmuntre Mandskabet. Sergeant Olsen af Norske lette Jnfanterie Bataillon, Solderske Compagnie, udmærkede sig den 20de April ved en udsendt Commando for at ophæve en fiendtlig Patrulle, og commanderede denne Expedition, hvorved han viste udmærket Klogskab og Mod. 18) Let Jnfanterist Daniel Revholdt af samme Compagnie, og 19) Landeværn Peder Johansen af samme Compagnie, begge udmærkede sig den 1ste Maji ved Overfald paa Vagten og Qvarteret Mastrud, viste en fortrinlig Mod i Forening med Klogskab og Overlæg, hvorved de bidrog meest til Expeditionens heldige Udfald, vare de første fremme, og bemægtigede sig Fiendens Vaaben. 20) Landeværn Tron Jerpset af samme Bataillons Wingerske Compagnie, udmærket sig den 25de Maji ved Overfaldet paa Jerpset, viste sandt Mod og Kjækhed, anviste de sikkreste Adkomster, var en af de første fremme og inde, og bidrog saaledes meget til Expeditionens heldige Udfald. 21) Huusmand og fra det Hoffske Compagnie afskediget Skieløber Ole Olsen Sønsterud, udmærket sig den 25de April ved Affairen paa Kjelaasen, meldte sig da han hørte Fiendens Jndrykning, udbad og fik Mundering og Rifle fra en syg Skieløber, fulgte Compagniet, var bestandig med de første, tilføiede Fienden ved sine overmaade sikkre Skud, stor Skade, og viiste uden nogen Belønning sandt Mod og Fædrenelandskjerlighed. 22) Grenadeer John Larsen af Tellemarkske Regiments 2det Grenadeer=Compagnie og Bataillonen Hegermann, udmærket sig den 19de April ved Killingsmoe i Urskov, blev skudt i Hovedet saa at han faldt og blev liggende, men desuagtet formanede han sine Kammerader, som ville komme ham til Hjelp, at lade ham ligge og at opfylde den Pligt de skyldte Kongen og Fædrenelandet. 23) Jæger Flor af Norske Jægercorps 2det Compagnie, udmærket sig den 5te Maji ved Affairen i Rødenæs, med uforfærdet Mod, Raskhed og Resolution. 24) Jæger Niels Finholdt af samme Corps 4de Compagnie, udmærket sig den 20de April ved et Engagement i Høland, da han efter Affairen af 19de April i Holand som aldeles Marode ei kunde følge Corpset og blev tilbage, saa indstillede han sig, efter at han havde hørt Oberste von Michelet at være i Engagement med Fienden, frivillig ved et under bemeldte Hr. Oberst staaende Corps, hvorved han viste udmærket Mod og Raskhed. 25) Musqveteer Christopher Halvorsen, af Nordenfieldske Regiments 3die Musqv. Compagnie, udmærket sig den 7de Maji udi Affairen ved Øriebroe, ved Koldfindighed og uforfærdet Mod, samt Overlæg. 26) Sergeant Mellebye af Søndenfieldske Regiment og Nordre Rakkestadske Compagnie, udmærket sig den 10de Junii i Affairen ved Præstebakke, var en af de første ved Stormløbet og har ved denne som hver Leilighed viist Conduite og Mod. 27) Corporal Jensen af samme Regiments 6te Musqv. Compagnie, udmærket sig den 30te Maji ved Rudalsvig i Sverrig, ved at anfalde og fordrive en ham meget overlegen fiendtlig Feldtvagt; udmærker sig stedse ved Mod og Uforsagthed. 28) Skarpskytter Ole Skougen af samme Regiment, udmærket sig den 29de April ved Grefsrud i Enningdalen, ved uforfærdet Mod og Resolution. 29) Musqveteer Svend Torgalsen Joldebøen af samme Regiments Jddeske Compagnie, udmærket sig den 10de Junii i Affairen ved Præstebakke, ved Uforsagthed; efter at have vexlet nogle Kugler med Fienden, løb han ind paa den imod ham staaende og gjorde ham til Fange. 30) Skarpskytter Ole Christensen af 5te Musqveteer=Compagnie, 31) Dito Thor Thoresen af samme Compagnie, 32) Dito Johannes Nielsen af 1ste Compagnie, 33) Dito Knud Torgersen af samme Compagnie, 34) Dito Hans Holdt af 4de Compagnie, 35) Dito Hans Mathisen af 6te Compagnie; alle udmærkede sig i Affairen ved Præstebakke den 10de Junii, vare de første ved Stormløbet, og have ellers udmærket sig ved alle Leiligheder ved Uforsagthed og Mod. 36) Formanden for Almuebevæbningen i Marker, Magnus Jensen Due, udmærket sig den 8de Maji ved Skodsberg, ved sandt Mod og Nidkjærhed, hvilket han ved alle Leiligheder har viist siden Krigen begyndte, underrettede om Fiendens Jndrykning, og sammenkaldte saa mange af bevæbnede Bønder som han kunde overkomme, hvilke han siden anførte i alle Affairer med Klogskab og Kjækhed. 37) Huusmand Hans Olsen Fangesæter, udmærket sig ved samme Affaire, sprang under Affairen ned til Elven midt under den heftigste Jld fra begge Sider, for at afskjære et Landtoug som Fienden benyttede til sine Flaader. 38) Bonden Anders Andersen Sørbuer af Jdde Almuebevæbning, udmærket sig den 10de Junii i Affairen ved Præstebakke, ved Uforsagthed og som vel kjendt med Terrainet at anføre en Trop og anfalde Fienden, som blev nødsaget at give sig; har ellers stedse været i Spidsen. 39) Musqveteer Augustinus Andersen Winge af Søndenfieldske Regiments 3die Compagnie, udmærket sig den 1ste Julii i Affairen ved Buer i Sverrig, ved sandt Mod og Overlæg. 40) Formand Hans Jørgen Stang ved Tistedals Bevæbningen, udmærket sig den 18de Maji ved Patrulleringen i Nærheden af Pladsen Field i Marker og ved flere Leiligheder, ved Raskhed og Mod i at tage en fiendtlig Patrulle, samt ved udmærket Jver og fortrinlig Terrain-Kundskab gavnet den Kongelige Tjeneste. 41) Kystværns Rode=Anfører Lars Reinertsen, fra Lister, udmærket sig den 23de Febr. da en Engelsk Orlogsbrig indsendte adskillige bevæbnede Roefartøier, under Landet og bemestrede sig nogle Jagter som kom Nord fra, opmuntrede han Kystværnet til at begive sig i Baade ud mod dem, tvang først et Engelsk Roefartøi. at forlade et af de erobrede Fartøier, en Jagt fra Ærøe som blev igjentagen; da derpaa flere Engelske Fartøier atter nærmede sig for at gjenerobre Ærøe Jagten, indlod han sig i Fægtning med dem, tvang dem til at vige og indbragte Jagten til Snekkestøe, Havn. 42) Kystværns Rode=Anfører Anders Hovland, fra Kjerringvigen i Laurvigs Grevskab, udmærket sig den 7de Maji, da 2de Engelske Fregatter nærmede sig Kysten ved Kjerringvigen og havde indtaget en Norsk Handelsbrig i bemeldte Havn, som de med bemandede Baade søgte at bemægtige sig, samlede han 7 andre Kystværns-Mænd (da Briggens Mandskab var flygtet i Land op til Skoven) ilede ned mod Strandbredden, og til den forladte Brig, hvor han posterede sig fordeelagtig, viste Koldfindighed og sandt Mod, anraabte de Engelske Fartøier, og da disse svarede med en haanlig Latter, affyrede han sit Skud og nedlagde en af Fiendens Folk, det øvrige Kystværn fyrede nu ogsaa, hvorved flere Fiender bleve nedlagde, hvilket foraarsagede saadan Skræk at den syv til otte Gange stærkere Fiende med uforrettet Sag maatte vende tilbage til Fregatterne, og Briggen blev frelst. 43) Leensmand Haneborg i Urskov, forladende sit Huus og Gaard, som Fienden havde besat da han trængte ind i Landet, har han ved utrættelig Nidkierhed og Tienstiver den hele Tid, Dag og Nat, reist og foranstaltet, samt fremskaffet, alt hvad der var mueligt i hans Fag til at befordre den Kongelige Tjeneste og virke til Landets Gavn. 44) Lensmand Tobroe i Hoffs Præstegield, ved udmærket Nidkierhed og Patriotisme viist sig som en sand Nordmand, fremskaffet hvad der var mueligt at frembringe, og har ofte under sin Tienstiver saaledes vovet sig at han selv stod Fare for at blive taget af Fienden. 45) Grenadeer Niels Saxesen, og 46) Dito Halvor Tofsen, begge af Nordenfieldske Regiments 2den Grenadeer=Division, udmærket sig den 7de Maji i Affairen ved Øriebroe, ved udmærket Raskhed og Mod. 17) Foureer Poul Thorsen Harilstad af det Qvambske Compagnie og den Oplandske marscherende Musqveteer=Bataillon, udmærket sig mellem den 19de og 20 April i Affairen ved Tovernd, viist sig virksom ved at opmuntre Divisionerne til under Fyringen at slaae lavt an og at tilholde Gelederne bestandig at slutte tetsammen, herforuden, i al anden Tieneste ved Patrulleringen o. s. v. udviist mandigt Mod, god Conduite og Ufortrødenhed. 48) Landeværn Anders Ellefsen Ytterbølaf Søndenfieldske Jnf. Regiments Markerske Compagnie, udmærket sig den 15de April i Affairen ved Buer, ved udmærket Mod og Standhaftighed; da ved de første fiendtlige Skud hans Søn Ellef Andersen blev dræbt ved hans Side, udførte han sit Kald som Soldat uden at vige fra sin Commandeur, indtil den sidste Patron var i Geværet, Fienden nær paa 50 Skridt og intet mere kunde redde de faa Stridende fra Fangenskab end Retraite, og ei heller da veeg han fra Pletten førend efter befaling. Desuden har han ved hver Anledning senere viist mod Fienden at han ikke ledes af Tilfældet, men at sandt Mod og Ufortrødenhed ere Hovedtræk i hans Caracteer. Hafslund, den 18de August 1808. Christian, Prinds til Slesvig=Holsteen. End sander Gjerningen At det var Helteblod der flød i Nordmænds Aarer, At Nordmand Døden før end Trællestand udkaarer, Og at hans Troefasthed, af Konger holdt i Agt, Er Statens trygge Værn og Tronens bedste Vagt.